公明儀

公明儀，東周時魯國南武城人，生卒年不詳。其生活年代與身分有許多不同記載，《孔子家語》記載其曾問禮於孔子，鄭玄則認為其曾為子張、曾子弟子。亦有說認為公明儀為孟子弟子《古今姓氏書辯證·卷二·公明》：衛有公明賈，為公叔文子屬大夫。孟子弟子有公明儀、公明髙。，且在《孟子》書中曾多次提及公明儀。公明儀是成語「對牛彈琴」的典故由來《弘明集·卷一·牟子理惑論》：公明儀為牛彈清角之操，伏食如故，非牛不聞，不合其耳矣。轉為蚊虻之聲，孤犢之鳴，即掉尾奮耳，蹀躞而聽，是以詩書理子耳。。

 生平 
子張父喪時，公明儀曾為之主持喪禮，並問孔子叩拜之禮《孔子家語·曲禮子貢問第四十二》：子張有父之喪，公明儀相焉，問啟顙於孔子。孔子曰：「拜而後啟顙，頹乎其順，啟顙而後拜，頎乎其至也。三年之喪，吾從其至也。」。後來子張之喪，亦由公明儀主持《禮記正義·卷七檀弓上第三》：「子張之喪，公明儀為志焉」。公明儀是其弟子，亦如公西赤為章識焉。此公明儀又為曾子弟子，故《祭義》云：「公明儀問於曾子曰：『夫子可以為孝乎』」是也。。

孟子曾引用公明儀語規勸滕文公《孟子·滕文公上》：孟子曰：「世子疑吾言乎？夫道，一而已矣！成覸謂齊景公曰：『彼丈夫也，我丈夫也，吾何畏彼哉？』顏淵曰：『舜何人也，予何人也，有為者亦若是！』公明儀曰：『文王我師也；周公豈欺我哉？』今滕絕長補短，將五十里也，猶可以為善國。書曰：『若藥不瞑眩，厥疾不瘳。』」、回答周霄之問《孟子·滕文公下》：周霄問曰：「古之君子仕乎？」孟子曰：「仕。傳曰：『孔子三月無君，則皇皇如也，出疆必載質。』公明儀曰：『古之人，三月無君則弔。』」，並曾引用其語批評楊朱與墨子《孟子·滕文公下》：聖王不作，諸侯放恣，處士橫議，楊朱、墨翟之言盈天下。天下之言，不歸楊，則歸墨。楊氏為我，是無君也；墨氏兼愛，是無父也。無父無君，是禽獸也。公明儀曰：「庖有肥肉，廄有肥馬，民有飢色，野有餓莩，此率獸而食人也。」楊墨之道不息，孔子之道不著，是邪說誣民，充塞仁義也。仁義充塞，則率獸食人，人將相食。吾為此懼，閑先聖之道，距楊墨，放淫辭，邪說者不得作。作於其心，害於其事；作於其事，害於其政。聖人復起，不易吾言矣。。

公明儀曾與孟子討論夏朝時逄蒙殺后羿之事《孟子·離婁下》：逄蒙學射於羿，盡羿之道；思天下惟羿為愈己，於是殺羿。孟子曰：「是亦羿有罪焉」。公明儀曰：「宜若無罪焉。」曰：「薄乎云爾，惡得無罪？鄭人使子濯孺子侵衛，衛使庾公之斯追之。子濯孺子曰：『今日我疾作，不可以執弓。吾死矣夫！』問其僕曰：『追我者誰也？』其僕曰：『庾公之斯也，』曰：『吾生矣！』其僕曰：『庾公之斯，衛之善射者也；夫子曰：「吾生」，何謂也？』曰：『庾公之斯學射於尹公之他，尹公之他學射於我。夫尹公之他，端人也；其取友必端矣。』庾公之斯至，曰：『夫子何為不執弓？』曰：『今日我疾作，不可以執弓。』曰：『小人學射於尹公之他，尹公之他學射於夫子；我不忍以夫子之道，反害夫子。雖然，今日之事，君事也，我不敢廢。』抽矢扣輪，去其金，發乘矢而後反。」。

 稱號 
清咸豐三年（1853年），公明儀入祀孔廟，稱先賢公明子。

 參考資料 

Category:春秋戰國儒家人物
Category:孔子弟子
Category:孟子弟子
Category:孔廟先賢先儒